Ir-Regolament tal-Kummissjoni (KE) Nru 1528/2000
tat-13 ta’ Lulju 2000
li jemenda l-Anness B li jinsab mar-Regolament tal-Kunsill (KE) Nru 3072/95 dwar l-organizzazzjoni komuni tas-suq tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat r- Regolament tal-Kunsill (KEE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [1], kif l-aħħar emendat bir-Regolament (KE) Nru 2072/98 [2], u b’mod partikolari l-Artikolu 13 (15) ta’ dan,
Billi:
(1) L-Artikolu 8 tar-Regolament tal-Kunsill (KE) Nru 3448/93 tas-6 ta’ Diċembru 1993 li jipprovdi l-arranġamenti kummerċjali applikabbli għal ċerti oġġetti li jirriżultaw mill-ipproċessar ta’ prodotti agrikoli [3], kif l-aħħar emendat bir- Regolament tal-Kummissjoni (KE) Nru 2491/98 [4], jipprovdi li malli jiġu esportati l-oġġetti, il-prodotti agrikoli li jkunu ntużaw jistgħu jikkwalifikaw għall-ħlasijiet lura stabbiliti skond ir-regolamenti dwar l-organizzazzjoni komuni tas-suq fis-setturi konċernati.
(2) L-Artikolu 13 tar-Regolament (KE) Nru 3072/95 jipprovdi għall-ħlasijiet lura fuq ċerti prodotti koperti bir-Regolament jekk jiġu esportati fil-forma ta’ l-oġġetti elenkati fl-Anness B hawn mehmuż.
(3) Minħabba l-impenji tal-Komunità taħt il-Ftehim ta’ l-Organizzazzjoni Dinjija tal-Kummerċ (WTO) dwar l-Agrikoltura [5] u disponibbiltajiet ta’ l-estimi, u minħabba l-iżviluppi antiċipati fil-prezzijiet agrikoli fil-Komunità u fis-suq dinji u fl-esportazzjonijiet ta’ prodotti agrikoli fil-forma ta’ oġġetti mhux elenkati fl-Anness I li jinsab mat-Trattat, għandha tiġi ristretta l-possibiltà li jingħataw ħlasijiet lura fuq l-esportazzjonijiet ta’ prodotti agrikoli fil-forma ta’ oġġetti li jistgħu jiġu inkorporati fihom.
(4) B’riżultat ta’ dan, il-lista’ ta’ oġġetti fl-Anness B li jinsab mar- Regolament (KE) Nru 3072/95 għandha tiġi emendata.
(5) Il-miżuri provduti f’dan ir- Regolament huma skond l-opinjoni tal-Kumitat Amministrattiv għaċ- Ċereali,
ADOTTAT DAN IR-REGOLAMENT:
Artikolu 1
L-Anness B li jinsab mar- Regolament (KE) Nru 3072/95 huwa mibdul bl-Anness li jinsab ma’ dan ir-Regolament.
Artikolu 2
Dan ir- Regolament jidħol fis-seħħ fil-jum li jiġi wara dak li jiġi pubblikat fil-Ġurnal Uffiċjali tal-Komunitajiet Ewropej.
M’għandux ikun japplika għal ċertifikati ta’ ħlas lura maħruġa qabel id-data tad- dħul fis-seħħ ta’ dan ir- Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta’ Lulju 2000.